**Karl Kraus** (Jičín, 1874 – Beč, 1936), austrijski prozaist, publicist i dramatik.

Život
-----

Rođen je 28. aprila 1874. u gradu Jičínu (njem. *Gitschin*) u sjevernoj Bohemiji, unutar Austrougarskog carstva. Potjecao je iz stare njemačko-židovske porodice, od oca Jakoba Kraußa (1833-1900) i majke Ernestine Kantor (1839-1891). Porodica će imati jedanaestero djece, od kojih će mnoga umrijeti u nacističkim logorima.

Naslovnica broja 272-273 časopisa *Die Fackel* (1909).
Od 1899. do smrti Karl Kraus je izdavao časopis *Die Fackel*, u kojem je briljantno, upravo ubojito podvrgavao kritici sve sfere austrijskoga života, napose korupciju u štampi, manipulaciju javnim mnijenjem, licemjerje i glupost akademskih krugova i vladajućih slojeva. Imao je veliku ulogu u javnosti, o čemu svjedoče zbirke eseja, kritika i feljtona „Moral i kriminal" (1908), „Propast svijeta djelovanjem crne magije" (1922), „Literatura i laž" (1929). Osobito je isticao kulturnu i općecivilizacijsku važnost jezika i jezičnoga izraza, te jasnoće iskaza: u tom je polju najvažnije djelo „Jezik" (1937). 

Interesantno je napomenuti da je Kraus u svojim uvidima identičan mudracu i osnivaču klasične kineske civilizacije Konfuciju.[*nedostaje referenca*] Iako različito motivirani, i unatoč razdoblju od preko 2.500 godina koje se protezalo među njima, oba su etičara spoznala važnost jezika kao priopćajnoga sredstva zajedničke doživljajnosti, mogućnosti društvene i ine manipulacije iskrivljavaljem značenja sadržanoga u jezičnim kodovima, kao i razaranja osobnoga i kolektivnoga integriteta kroz medij izobličenoga jezika.[*nedostaje referenca*]

Kraus bijaše židovskoga porijekla (kasnije je prešao na katoličku vjeru), a jedna od značajki židovske subkulture srednje i istočne Evrope je insistiranje na varavosti jezika i tvorbi kalambura, što je možda i jedan od izvora Krausovih jezičnih opsesija. Verbalni vatromet, iskričavost i prodornost odlika su mnogih Krausovih zbirki aforizama i kratkih jezičnih formi, među kojima se ističu „Riječi i proturječja" (1909) „Pro domo et mundo" (1912). U njima pisac stilskim bravurama (paradoksima, premetanjima slogova, kalamburima) učinkovito karikira i destruira svoje omiljene teme: snobizam, psihoanalizu kao šarlatansku igru namijenjenu seksualno blaziranim bečkim višim krugovima, feudalni mentalitet i šovinizam, užase i besmisao imperijalističkog rata. Slična je i tematika Krausa dramatičara, autora grotesknih tragikomedija „Igra snova" (1923); „Nesavladivi", te piščeva magnum opusa, složene dijaloške kompozicije „Posljednji dani čovječanstva" (1918-1922). U tom je golemomu i višeslojnom dramskom kompleksu koji ne podliježe ni eksperimentalnim dramaturškim *zakonima* (pa i nije zamišljen za scensku izvedbu) autor dao sveobuhvatnu panoramu života austrijskoga društva u doba Prvog svjetskoga rata i prikazao truljenje i raspad jedne epohe i države.

Nakon teškog srčanog udara u „Café Imperial" 10. juna 1936, Kraus umire od srčanog i moždanog udara u svom bečkom stanu 12. juna 1936. godine. Sahranjen je na Bečkom centralnom groblju (*Wiener Zentralfriedhof*) uz počast grada Beča. Kraus je imenovao Heinricha Fischera, Karla Jaraya, Philippa Bergera i Oskara Sameka upraviteljima njegovih imanja.

Djela
-----

* *Die demolierte Literatur* (1897)
* *Eine Krone für Zion* (1898)
* *Sittlichkeit und Kriminalität* (1908)
* *Sprüche und Widersprüche* (1909)
* *Die chinesische Mauer* (1910)
* *Pro domo et mundo* (1912)
* *Die letzten Tage der Menschheit: Tragödie in fünf Akten mit Vorspiel und Epilog* (1918/1922)
* *Untergang der Welt durch schwarze Magie* (1922)
* *Literatur* (1921)
* *Traumstück* (1922)
* *Wolkenkuckucksheim* (1923)
* *Traumtheater* (1924)
* *Die Unüberwindlichen* (1927/1928)
* *Literatur und Lüge* (1929)
* *Die dritte Walpurgisnacht* (1952, posmrt.)

Bilješke
--------

1. ↑  Louise (udata Drey) je nestala u Theresienstadtu u oktobru 1942; Emma (udata Fridezko) u Treblinci u septembru 1942; Rudolf je nestao u Auschwitzu u oktobru 1943. Pritom je Joseph Kraus umro 1943. u rodnom Jičínu. Preživjet će holokaust Margaret (udata Strauss); Malvine (udata Weingarten), koja će odseliti u Sjedinjene Države; i Marie (udata uglednom Gustavu Turnovskom), koja će preminuti 1933. u Beču.
2. ↑  Časopis *Die Fackel* (1899-1936), na njemačkom „Baklja".
3. ↑  Karl Kraus je dugim godinama živio u svome stanu na adresi Lothringerstraße 6, Wien 4.

Izvori
------

1. ↑  Georg Gaugusch: *Wer einmal war. Das jüdische Großbürgertum Wiens 1800–1938.* Band 1: *A-K*. Amalthea, Wien 2011, ISBN 978-3-85002-750-2, str. 1545–1548.

Bibliografija
-------------

* Caroline Kohn, *Karl Kraus*, 1966.
* Theodor W. Adorno, *Sittlichkeit und Kriminalität. Zum elften Band der Werke von Karl Kraus.* u: Th. W. A.: *Gesammelte Schriften.* Band 11, Frankfurt am Main 1974, str. 367–387.
* Helmut Arntzen, *Kraus, Karl* u: Neue Deutsche Biographie (NDB). Band 12, Duncker & Humblot, Berlin 1980, ISBN 3-428-00193-1, str. 694–696.
* Walter Benjamin, *Karl Kraus.* In: Ders: *Gesammelte Schriften.* Band II/1, Frankfurt am Main 1977, str. 334–367.
* Elias Canetti, *Karl Kraus – Schule des Widerstands.* u: *Macht und Überleben.* LCB, Berlin 1972, ISBN 3-920392-36-1.
* Jonathan Franzen, *The Kraus Project*, HarperCollins, 2013.
* Werner Kraft, *Karl Kraus: Beiträge zum Verständnis seines Werkes*, Müller, Salzburg, 1956.
* Reinhard Merkel, *Strafrecht und Satire im Werk von Karl Kraus*, Suhrkamp, Frankfurt, 1998, ISBN 3-518-28945-4.
* Paul Schick, *Kraus Karl* u: Österreichisches Biographisches Lexikon 1815–1950 (ÖBL). Band 4, Verlag der Österreichischen Akademie der Wissenschaften, Wien 1969, str. 230–232.
* Wilhelm Hindemith, Karl Kraus’ „Letzten Tage der Menschheit": Welchem Befehl gehorcht die Medienmacht? u: Badische Zeitung online, 28. juli 2014.


***Karl Kraus*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 44300932
* LCCN: n79108035
* ISNI: 0000 0001 2130 2508
* GND: 118566288
* SELIBR: 213899
* SUDOC: 026953641
* BNF: cb11910072x (podaci)
* BIBSYS: 90068052
* ULAN: 500208978
* MusicBrainz: 760cb05b-0ef9-4b41-a6cb-8664f538983b
* NLA: 35282073
* NDL: 00446288
* NKC: jn19990004622
* BNE: XX956384
* CiNii: DA03243064
* CONOR.SI: 40367971
* NSK: 000112877

 |